b'\n_START_ARTICLE_\n13. \xc5\xa1ahovska olimpijada\n_START_PARAGRAPH_\n13. \xc5\xa1ahovska olimpijada je potekala med 30. septembrom in 23. oktobrom 1958 v m\xc3\xbcnchenskem Deutsches Museum (Zahodna Nem\xc4\x8dija)._NEWLINE_Sovjetska zveza je osvojila prvo mesto, SFRJ drugo in Argentina tretje.\n_START_SECTION_\nPregled\n_START_PARAGRAPH_\nSodelovalo je 207 \xc5\xa1ahistov (med njimi 25 velemojstrov in 42 mednarodnih mojstrov) v 36 reprezentancah; odigrali so 1.367 od na\xc4\x8drtovanih 1.368 partij (ena partija je bila v naprej dolo\xc4\x8dena). Glavni sodnik je bil mednarodni \xc5\xa1ahovski mojster Alois Nagler (\xc5\xa0vica). Partije so bile razdeljene med 4 predskupine in 3 finalne skupine. Igralci so imeli dve in pol ure za prvih 40 potez, nato pa eno uro za naslednjih 16.'